תקנות חופשה שנתית (קרנות חופשה)

{{ח:התחלה}}
{{ח:כותרת|תקנות חופשה שנתית (קרנות חופשה), תשי״א–1951}}
{{ח:קטע3||תקנות בדבר קרנות חופשה}}

{{ח:פתיח-התחלה}}
{{ח:תיבה|ק״ת תשי״א, 1610|תקנות חופשה שנתית (קרנות חופשה)|https://olaw.org.il/takanot/takanot-0204.pdf}}; {{ח:תיבה|תשי״ח, 404|תיקון – תקנות בדבר תשלום תמורת חופשה|https://olaw.org.il/takanot/takanot-0752.pdf}}; {{ח:תיבה|תשכ״ז, 3436|תיקון|https://olaw.org.il/takanot/takanot-2116.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חופשה שנתית#סעיף 22|הסעיפים 22}} {{ח:חיצוני|חוק חופשה שנתית#סעיף 36|ו־36}} {{ח:חיצוני|חוק חופשה שנתית|לחוק חופשה שנתית, תשי״א–1951}}, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|בקשה להסמכה}}
{{ח:תת|(א)}} בקשה להסמכת קרן חופשה רשאים להגיש ארגוני עובדים שיש בהם עובדים שבעדם תשתלם לאותה קרן תמורת חופשה.
{{ח:תת|(ב)}} בקשה להסמכת קרן חופשה תוגש בכתב ויצורפו אליה –
{{ח:תתת|(1)}} שלושה העתקים של תקנון קרן החופשה, כמוצע על ידי המבקש;
{{ח:תתת|(2)}} הצעה בדבר הרכב ההנהלה הראשונה של קרן החופשה;
{{ח:תתת|(3)}} הודעה הקוראת בשם האדם שיהא מוסמך לישא וליתן בשם המבקש בדבר התקנון ואישור הרכב ההנהלה הראשונה והסמכת קרן החופשה.

{{ח:סעיף|2|הסמכה}}
{{ח:ת}} החליט שר העבודה להסמיך קרן חופשה יתן לה תעודת הסמכה ויצרף אליה את התקנון שאישר ואת רשימת ארגוני העובדים שימנו חברים להנהלה הראשונה בנקיבת מספר החברים שקבע לכל אחד; תעודת ההסמכה תשמש ראיה לכל דבר כי קרן החופשה הוסמכה כחוק, וכי התקנון אושר על ידיו.

{{ח:סעיף|3|ההנהלה, הרכבה וסמכותה}}
{{ח:תת|(א)}} ניהולה של קרן חופשה תהיה בידי הנהלה שחבריה – פרט לחברי ההנהלה הראשונה – נתמנו על ידי ארגוני העובדים שיש בהם חברי הקרן וככל האפשר באופן יחסי למספרם של חברי הקרן בכל אחד מהם.
{{ח:תת|(ב)}} ההנהלה תהא מוסמכת לעשות כל פעולה שהקרן מוסמכת לעשותה.

{{ח:סעיף|4|תקופת כהונה|תיקון: תשכ״ז}}
{{ח:תת|(א)}} תקופת כהונתה של ההנהלה היא עד תום מועד הישיבה השנתית כאמור {{ח:חיצוני|תקנון לדוגמה לקרנות חופשה#סעיף 9|בסעיף 9(א)(1) לתקנון לדוגמה לקרנות חופשה}}, שנתקיימה בשנה הרביעית לכהונתה, ובלבד שכהונתה תסתיים לא יאוחר מתום השנה הרביעית כאמור.
{{ח:תת}} לענין תקנת משנה זו, שנת כהונה של ההנהלה – שנת כספים של הקרן; התקופה שמיום תחילת כהונת ההנהלה ועד תום אותה שנת כספים תיחשב כשנת כהונה מלאה.
{{ח:תת|(ב)}} שלושה חדשים לפני תום תקופת כהונתה של ההנהלה יבוא רושם קרנות החופשה בדברים עם ארגוני העובדים הנוגעים בדבר בענין הרכבת ההנהלה החדשה.
{{ח:תת|(ג)}} התעוררו חילוקי דעות בין ארגוני עובדים בדבר הרכב ההנהלה, יכריע רושם קרנות החופשה, בשים לב לעקרון היחסיות {{ח:פנימי|סעיף 3|שבתקנה 3}}.

{{ח:סעיף|5|מינוי חבר ההנהלה}}
{{ח:תת|(א)}} ארגון עובדים שמינה חברים להנהלה, יודיע בכתב לרושם קרנות החופשה, תוך זמן המתקבל על הדעת, את שמותיהם וכתובותיהם.
{{ח:תת|(ב)}} ארגון עובדים רשאי להחליף מזמן לזמן את באי כוחו בהנהלה, ובלבד שיודיע על כך מראש בכתב ליושב ראש ההנהלה; יושב ראש ההנהלה ישלח, תוך זמן המתקבל על הדעת, העתק ההודעה לרושם קרנות החופשה.

{{ח:סעיף|6|פסלות}}
{{ח:ת}} מי שנידון בפסק דין סופי למאסר על עבירה שיש בה קלון – פסול להתמנות כחבר הנהלה או לכהן בה כחבר.

{{ח:סעיף|7|כשרות ההנהלה}}
{{ח:ת}} ליקוי או פגם במינוי חברי ההנהלה או חסר בהרכבה – לא יפגע בכשרות פעולותיה ובמעמדה אלא אם רושם הקרנות פרסם הוראה אחרת.

{{ח:סעיף|8|העברת סמכויות}}
{{ח:ת}} ההנהלה רשאית להעביר מסמכויותיה למוסדות הקרן שיוקמו על פי תקנונה, או לנושאי תפקידים שיתמנו על פיו, חוץ מסמכויות השמורות בתקנון לה בלבד.

{{ח:סעיף|9|אחריות חברי ההנהלה ועובדי הקרן}}
{{ח:ת}} כל חבר להנהלה או למוסד של הקרן וכל אחד מעובדיה חייב למלא את החובות המוטלות עליו בתקנון הקרן.

{{ח:סעיף|10|ההנהלה הראשונה}}
{{ח:תת|(א)}} חברי ההנהלה הראשונה יתמנו על ידי ארגוני העובדים הנקובים ברשימה שתצורף לתעודת ההסמכה, כל ארגון כמספר הנקוב לצד שמו ברשימה.
{{ח:תת|(ב)}} תוך חודש ימים מתאריך הסמכת הקרן תקיים ההנהלה את ישיבתה הראשונה במקום, בתאריך ובשעה שיקבע רושם קרנות החופשה, ובה –
{{ח:תתת|(1)}} ייבחרו יושב ראש ההנהלה וסגניו;
{{ח:תתת|(2)}} ייבחר רואה חשבונות של הקרן וייקבע שכרו;
{{ח:תתת|(3)}} ייבחרו מוסדות הקרן שבחירתם מסורה לפי התקנון להנהלה;
{{ח:תתת|(4)}} יתמנו נושאי התפקידים שמינוים מסור לפי התקנון להנהלה.
{{ח:תת|(ג)}} רושם קרנות החופשה ישב ראש בישיבה הראשונה של ההנהלה עד שייבחר יושב ראש ההנהלה.

{{ח:סעיף|11|בקורת מבקר המדינה}}
{{ח:ת}} קרן חופשה תעמוד לבקורת מבקר המדינה לפי {{ח:חיצוני|חוק מבקר המדינה#סעיף 9|סעיף 7 לחוק מבקר המדינה, תש״ט–1949}}.

{{ח:סעיף|12|רואה חשבונות מוסמך}}
{{ח:תת|(א)}} פנקסיה של קרן חופשה יבוקרו על ידי רואה חשבונות מוסמך שנבחר על ידי הנהלת הקרן (להלן – רואה החשבונות).
{{ח:תת|(ב)}} רואה החשבונות או מי שהוסמך לכך על ידיו, רשאים לעיין בפנקסים, בחשבונות ובכל שאר המסמכים של קרן החופשה.
{{ח:תת|(ג)}} חברי ההנהלה של קרן חופשה וכל אחד מעובדיה חייבים להמציא לרואה החשבונות או למי שהוסמך על ידיו, לפי דרישתם, את כל הידיעות וההסברים בנוגע לפעולות הקרן וכן להראות את כל הפנקסים, החשבונות ויתר המסמכים הנוגעים לפעולות הקרן.

{{ח:סעיף|13|מאזן וחשבון הכנסות והוצאות}}
{{ח:תת|(א)}} תוך ארבעה חדשים מתום שנת הכספים של קרן החופשה תגיש קרן החופשה לרואה החשבונות את המאזן השנתי ואת חשבון ההכנסות וההוצאות לשם בקורת שנתית; ההנהלה תחליט מי מעובדי הקרן יהיה אחראי לביצוע חובות הקרן לפי תקנה זו ותודיע על כך בכתב לרושם קרנות החופשה.
{{ח:תת|(ב)}} רואה החשבונות יסיים את בקורת החשבונות תוך ששה שבועות מהיום שבו הוגש לו המאזן וחשבון ההכנסות וההוצאות בהתאם לתקנת משנה (א).
{{ח:תת|(ג)}} רואה החשבונות –
{{ח:תתת|(1)}} יאשר על גבי המאזן שהמאזן וחשבון ההכנסות וההוצאות הם נכונים; או
{{ח:תתת|(2)}} ירשום על גבי המאזן הערה שבה יציין אילו פרטים במאזן או בחשבון ההכנסות וההוצאות אינם נכונים ואילו פרטים אין ביכלתו לאשר את נכונותם.

{{ח:סעיף|14|פרסום המאזן}}
{{ח:ת}} המאזן השנתי של קרן החופשה יחד עם האישור או ההערה של רואה החשבונות יפורסמו על ידי הנהלת קרן החופשה לפחות בשני עתונים יומיים והעתק מהם יימצא במשרד הראשי של קרן החופשה לעיונו של כל אדם בשעות העבודה הרגילות.

{{ח:סעיף|15|דרכי תשלום תמורת חופשה|תיקון: תשי״ח}}
{{ח:ת}} מעביד החייב בתשלום תמורת חופשה ישלמה במזומנים או בהמחאה בצירוף הצהרה חתומה בידו, לגבי כל עובד ועובד שבעדו משתלמת תמורת החופשה, לפי טופס שאפשר להשיגו בקרן החופשה; אולם מותר לשלם את תמורת החופשה בכל דרך אחרת שעליה הוסכם בכתב בין המעביד ובין הקרן ושאושרה על ידי רושם קרנות החופשה.

{{ח:סעיף|16|העתק הצהרה לעובד|תיקון: תשי״ח}}
{{ח:ת}} המעביד חייב למסור לידי העובד העתק ההצהרה האמורה {{ח:פנימי|סעיף 15|בתקנה 15}} כשהיא חתומה על ידי המעביד על מנת שידביקוה בפנקס החבר שנמסר לו בהתאם לתקנון קרן החופשה.

{{ח:סעיף|17|תשלום על פי הסכם|תיקון: תשי״ח}}
{{ח:ת}} תמורת חופשה המשתלמת על פי הסכם כאמור {{ח:פנימי|סעיף 15|בתקנה 15}}, יצא המעביד ידי חובתו החוקית לשלם תמורת חופשה, אם מילא בזמן את כל החובות המוטלות עליו באותו הסכם.

{{ח:סעיף|18|הוראת מעבר|תיקון: תשי״ח}}
{{ח:ת}} תמורת חופשה שיש לשלמה לפני א׳ בכסלו תשי״ב (30 בנובמבר 1951) תשולם לקרן החופשה במזומנים או בהמחאה בצירוף רשימה חתומה על ידי המעביד ובה יצוינו: שם המעביד, שם העובד, התקופה שבעדה משתלמת התמורה, הסכום הכולל של שכר העבודה לאותו עובד בעד אותה תקופה וסכום התמורה המשתלמת.

{{ח:סעיף|19|השם|תיקון: תשי״ח}}
{{ח:ת}} לתקנות אלה ייקרא ”תקנות חופשה שנתית (קרנות חופשה), תשי״א–1951“.

{{ח:סעיף|20||תיקון: תשי״ח}}
{{ח:ת}} {{ח:הערה|(בוטלה).}}

{{ח:סעיף|21||תיקון: תשי״ח}}
{{ח:ת}} {{ח:הערה|(בוטלה).}}

{{ח:סעיף|22||תיקון: תשי״ח}}
{{ח:ת}} {{ח:הערה|(בוטלה).}}

{{ח:חתימות|י״ג באלול תשי״א (14 בספטמבר 1951)}}
* '''גולדה מאירסון'''
שרת העבודה
{{ח:סוגר}}
{{ח:סוף}}
[[קטגוריה:בוט חוקים]]